  Майя Бывальцева 26-тӥ коньывуонлы Удмуртиын коронавирус инфекциен черлан 121 выль учыръёсты пусйизы. Со сярысь улосвыл тӧролэн но кивалтэтлэн «ВКонтакте» мерлыко вотэсысь нимлыко огиназы ивортӥзы. Выль черламъёс пӧлын Ижкарын 54 улӥсьёс, Можгаын – 20, Ува ёросын – 11, Алнаш ёросын – куать, Можга ёросын – вить, Сарапулын, Дэри, Грак, Якшур-Бӧдья ёросъёсын быдэн – ньыль, Сьӧлта ёросын – куинь. Быдэн кык учырен Каракулино но Сарапул ёросъёсын пусйизы, быдэн одӥг – Сюмси но Вавож ёросъёсын. Эшшо 160 адями йӧназ. Ньыль мурт улонысь кошкиз – 68, 72 но 80 аресъем кышномуртъёс но 67 аресъем воргорон Туннэ нуналлы элькунын выль коронавирус инфекциен черлан 8 сюрс 384 учыр лабораториосын зэматэмын. 6 сюрс 271 йӧназ, 151 мурт кулӥз. Та дыре 124-лэн висисьёслэн тазалыксы секыт лыдъяське. Удмуртиын коронавируслы 484 сюрс 816 эскеронъёс ортчытӥзы ни, берло нуналскын – 5 сюрс 440. Тегъёс: Тазалык Ижкар висён Удмуртия коронавирус  